नेपाल की सरकार पर यह दबाव बढ़ा कि भारत पर पूरी तरह से देश की आपूर्ति व्यवस्था की निर्भरता कम की जाए और अन्य देशों के साथ रिश्ते मजबूत किए जाएं. चीन से नेपाल की करीबी बढ़ाने के लिए ओली को हर तरह से समर्थन मिला. जब वह ऑफिस से बाहर हुए थे तो उन्होंने अपने बाद आने वाले प्रधानमंत्रियों पुष्प दहल और शेर बहादुर देउबा की यह कहकर आलोचना की कि उनके कार्यकाल में चीन के साथ हुए समझौतों को वे लागू नहीं कर पाएं. लेकिन अब तक ओली खुद ही इन समझौतों को लागू करने की दिशा में बहुत आगे नहीं बढ़ पाए हैं.